**5. téma-Nemzetközi biodiverzitás-megőrzésre törekvő egyezmények**

**Washingtoni egyezmény** **(CITES)**

A **Washingtoni egyezmény** vagy más néven **(CITES)** *(****C****onvention on* ***I****nternational* ***T****rade in* ***E****ndangered* ***S****pecies of Wild Fauna and Flora –* ***Egyezmény a veszélyeztetett vadon élő állat- és növényfajok nemzetközi kereskedelméről****)*, nemzetközi kormányközi egyezmény, amelyet azért hoztak létre, hogy a vad növények és állatok egyedeivel folytatott nemzetközi kereskedelem ne veszélyeztesse fennmaradásukat.

Az egyezmény célja, hogy ellenőrzött keretek közé szorítsa a nemzetközi állat- és növénykereskedelmet.

Két listát határoz meg:

* **1. lista**: különösen veszélyeztetett fajok;
* **2. lista**: [veszélyeztetett fajok](https://hu.wikipedia.org/wiki/Vesz%C3%A9lyeztetett_fajok).

Az ezeken szereplő [fajok](https://hu.wikipedia.org/wiki/Faj) példányai csak az [exportáló](https://hu.wikipedia.org/wiki/Export) és a fogadó országok igazgatási hatóságainak engedélyével kerülhetnek kereskedelmi forgalomba. Bejelentési kötelezettség alá esik az 1. listán szereplő fajok tartása is.

Az egyezmény vonatkozik

* az élő példányokra
* a preparátumokra
* a belőlük készülő dísztárgyakra, használati eszközökre, de akár porrá őrölt részeire is.

A két lista nem állandó, a fajok [veszélyeztetettsége](https://hu.wikipedia.org/wiki/Vesz%C3%A9lyeztetetts%C3%A9gi_st%C3%A1tusz_(biol%C3%B3gia)) alapján változik.

A Washingtoni egyezményt 1973 márciusában fogadták el, 1975 júliusában lépett hatályba és Magyarország 1985-ben csatlakozott hozzá. Célja, hogy ellenőrzése alá vonja a [veszélyeztetett fajok](https://hu.wikipedia.org/wiki/Vesz%C3%A9lyeztetett_faj) kereskedelmét, és ezáltal megakadályozza, hogy állat- és növényfajok ezrei a [kipusztulás](https://hu.wikipedia.org/w/index.php?title=Kipusztul%C3%A1s&action=edit&redlink=1) szélére jussanak. A Washingtoni Egyezmény Titkársága a svájci Genfben működik. A világméretű megállapodásnak ma már 183 részes fele van, köztük az Európai Unió, és közel 35 ezer faj kereskedelmét szabályozza, illetve esetenként tiltja.

**Berni egyezmény**

Az egyik első, nagy, regionális egyezményt Európában fogadták el 1979-ben, Bernben, az európai, vadon élő élővilág és a természetes élőhelyek védelméről (Convention on the Conservation of European Wildlife and Natural Habitats - Bern Convention). 1982 óta hatályos, miután az egyezményben előirtak szerint, az első 5 állam ratifikálta - melyek közül négynek az Európa Tanács tagjának kellett lennie. Ebből látható, hogy létrejöttében fontos szerepet játszott az Európa Tanács, amely azóta is gazdája az egyezménynek és a nemzetközi titkárságnak is helyet ad Strasbourgban.

Célkitűzés :

Az Egyezmény alapvető célkitűzése a vadon élő állat- és növényfajok és élőhelyeik védelme, különös figyelemmel a veszélyeztetett fajokra (beleértve a vonuló fajokat is) és élőhelyekre, valamint ezek védelme érdekében az országok közötti együttműködés elősegítése.

**Riói egyezmény**

A riói egyezmény vagy teljes címén A biológiai sokféleségről szóló egyezmény 1992. június 13-án Rio de Janeiróban aláírt nemzetközi egyezmény, amely állást foglal az ember (emberi társadalom) és a természet (élővilág, biológiai sokféleség, biodiverzitás) viszonyának meghatározásában.

Célkitűzései :

* + A biológiai sokféleség (biodiverzitás) megőrzése, komponenseinek fenntartható használata, a genetikai erőforrások hasznosításából származó előnyök igazságos és méltányos elosztása, beleértve a genetikai erőforrásokhoz való megfelelő hozzáférhetőséget, technológiák átadását és pénzeszközök biztosítását.
  + Az egyezmény egyensúlyra törekszik a három hangsúlyos cél megfogalmazásában a megőrzés, a használat és a hasznok megosztása között.
  + Az egyezmény értelmében a biológiai sokféleség a bármilyen eredetű élőlények közötti változatosságot jelenti, beleértve többek között a szárazföldi, tengeri és más vízi-ökológiai rendszereket, valamint az e rendszereket magukban foglaló ökológiai komplexumokat; ez magában foglalja a fajokon belüli, a fajok közötti sokféleséget és maguknak az ökológiai rendszereknek a sokféleségét.
  + A biológiai sokféleségről szóló egyezmény nem klasszikus természetvédelmi egyezmény, hiszen a célkitűzései nem csupán a természetvédelemre utalnak, hanem a társadalom érdekeit közvetlenül szolgáló hasznosításra. Az Egyezmény azért különleges, mert az egész élővilágra vonatkozik, vagyis minden élőlény és élő rendszer fennmaradását, a földi élet valamennyi formájának egyetemes védelmét tűzi ki célul. A biológiai változatosság értéke ugyanis egyaránt rejlik annak komponenseinek ökológiai, genetikai, tudományos, oktatási, szociális, gazdasági, kulturális és esztétikai értékeiben.